JohanHeinsen/ENO huggingface dataset:
Aalborg Stiftstidende, 1842-08-02
Sidste Løverdag, hedder det under 23de Juli fra Slagelse i Byens Avis, blev gjort et høist interessant og tillige kostbart Fund i den ved Boeslunde beliggende høie Bakke, Bjerget kaldet, idet Boelsmand Jeppe Karstensens Kon ved for et Øieblik at afløse Manden under Pløiningen af bemeldte Bakke, der henhører under hans Fæstejord, stødte med Ploviernene paa en fra Hedenskabets Tider, omtr. paa Midten af Bakkens Flade, nedsat Urne af Guld, som ved Løsrivningen blev noget beskadiget. Konen opdagede strax en anden paa selvsamme Sted i Furens Langside fastsiddende, aldeles den første lignende og af samme ædle Metal, som uden mindste Beskadigelse blev udtagen. Disse fundne Urner ere af en og samme Størrelse; Høiden fra Bunden, der er meget huet nedad, er næsten 4 Tommer, og Diameteren 6 a 7 Tommer. Siderne og Bundene ere tynde; men Randene omkring begge derimod temmelig massive; de ere udstyrede med smukke irater og veie tilsammen circa 33 Lod, J Ganneskov paa Grevskabet Bregentved i Sjælland er et ældgammelt Egetræ af betydelig Størrelse, der er huult forneden, og sædvanligt behængt med alle Slags Pjalter.
Aalborg Stiftstidende, 1842-08-02
J flere Miles Omkreds er dette Træ bekjendt for sin heldbredende Kraft, og det bliver aarligt besøgt af mange Mennesker af begge Kjøn. Patienterne kryde aldeles afklædte tre Gange igjennem det fra en og samme Side, og ved Bortgangen kaste de en Pialt op i det. Mange paastaae ved denne sælsomme Cuur at være blevne heldbredede for langvarige og smertefulde Sygdomme, og man seer heraf, hvorledes Overtroen endnu behersker Almuen. (Loll. P.) Som Beviis paa Nødvendigheden af, at der gjøres noget for Danmarks Hesteavl, omtaler Generalkrigskommissair Dr. Neergaard den Forlegenhed man har været i for at skaffe Kongen de allernødvendigste Heste til eget Brug, saa man har hvert Øieblik, paa Statens Bekostning, og dog forgiæves, maatte sende Emissairer omkring i Landet for at opsøge slige Heste, ja Trangen er endog saa stor, at Hs. Mayst, nylig ved sin Overstaldmester har maattet tilbytte sig af en Privatmand en, saavidt vides, fjortenaarig Ridehoppe for en anden Hest, som hiins Eier udsøgte sig paa den kgl. Stald. Denne hartad utrolige Forlegenhed og Nød, for at skaffe Hs. Maj. de fornødne Brugsbeste, er saa meget ufor klarligere, da Landet for ikke længe siden eiede et berømt National=Stutteri, som nu et hedengangen til vore Naboer, og derhos et Fuldblods-Stutteri, som endnu existeret, derhar kostet Landet store, store Summer, uden at det formaaer at yde en eneste Ridehest eller et eneste Par Kjøreheste til Hs. Maj. eget Brug, selv om man dertil vilde anvende de dyrekjøbte Stamdyr, end mindre fremvise, efter halvandet Decenniums Virken, en eneste national Fuldblodshingst, der kan afløse de fra Udlandet indkjøbte, endog kun maadelige Fuldblodsbeskelere. (Forl.)
Aalborg Stiftstidende, 1842-08-02
Den til Vagthold ved Straffeanstalten i Viborg bestemte Commando Jnfanteri ankom dertil igaar. (Vib. Av.
Aalborg Stiftstidende, 1842-08-02
J Aarh. Av. læses følgende utrolige Meddelelse af et Privatbrev fra Sjælland: "Nøden i Siælland er overordentlig stor. Man seer hele Skarer fattige Folk vandre med deres Poser fra Mølle til Mølle, uden at kunne faae noget at kjøbe for deres suurtfortjente Penge. Var ikke Høsten, saa nær forhaanden, vilde en formelig Hungersnød være uudeblivelig." Man kunde vistnok ønske at vide siger Dagen -, hvilken Krog af Sjælland Aarhuus Av. har villet henflytte til England.
Aalborg Stiftstidende, 1842-08-02
Aarhuus, den 31te Juli. Dampskibet "Jris", som igaar Eftermiddags Kl. 5 kom hertil med 52 Passagerer, afgik paa den længe omtalte Lysttour Kl. 6. Det gjorde først en Svingning op under Skolebakken, over til Mols, og fulgte Kysten lige ned til Ruinerne af Calo Slot, derpaa tilbage til Mindehovedet, hvor det gjorde et brillant Sving over til Marselisborg og nedad den yndige Skovkyst, og naaede endelig Havnen Kl. 9 1/2; ombord herskede stor Munterhed, og Sangen af den talrige Menneskemængde, ombord gjenlød langt over Herthas yndige Bugt. – "Jris" afgik herfra idag med 63 Passagerer.
Aalborg Stiftstidende, 1842-08-02
– Man fortæller nu for ganske vist, at Dragonregimentet, som i saa mange Aar har garnisoneret heri Byen, skal forflyttes til Horsens. Aarsagen hertil kan man ikke forklare sig.
Aalborg Stiftstidende, 1842-08-02
– En Qvarteermester ved Dragonregimentet, som for en Maaned siden gik herfra, er idag funden i en Rugager, udenfor Frederiksport. Han havde skudt sig i Brystet med sin Pistol og havde en Kniv ved Siden af sig. Aarsagen til hans fortvivlede Handling var, at han af vedkommende Revision var bleven overbeviist om stor Uorden i sine Functioner. Det herværende borgerlige Artillericorps, som paa Magistratens og Repræsentanternes Ansøgning er blevet opløst, har den 27de dennes afleveret sit skjønne Skyts i "Søren Winkel, Capt. Simoni, som dermed er afgaaet til Sø batteriet i Kbhavn. Byen har herved givet Slip paa en Gave af flere tusinde Rigsbankdalers Værdi, da Frederik den Sjette i sin Tid skjænkede Byen dette udmærkede Metal Skyts. Forunderligt synes det ogsaa, at en saa aaben Søstad som Aarhuus herefter ganske skal være uden Forsvar fra Søsiden.
Aalborg Stiftstidende, 1842-08-02
Reisende. Ank. m. Daqv. igaar. Fra Aarhuus: Skolelærer Tape; Jfr. Bech og Anthon; Overbetjent Frederiksen, og Fuldmægtig Rheinlænder. Fra Randers, Skolel. Clausen, og Søn; Hr. Aagaard; Jfr. Bruun og Exum. jur. Bruun. Ved Aalborg broderlige Skyttelangs Skiveskydning den 31te Juli, bleve Præmierne vundne saaledes: 1ste Præmie: I Sølv Flødekande, Guldsmed Qvist, ved Bøssemager Løbnitz, paa 48 Point; 2den Pr.: 1 Sølv Theedaase, Hyrekudsk Jens Olsen, ved Sergeant Kjølbye, paa 47 P.; 3die Pr.: 1 Sølv Kageskee, Dreiermester Nielsen, ved Bøssemager Løbnitz, paa 47 P.; 4de Pr.: 1 Solv Bæger, Skræddermester Nielsen, ved Kjøbmand A. Hassing, paa 46 P.; 5te Pr.: 2 Sølv Syltetøiskeer, Propr. Sachmann, ved Bagermester Krogh, paa 46 P.: 6te Pr.: 1 Sølv Flødeskee, Smedem. M. Christensen, ved Karetmager Jensen, paa 46 P.
Aalborg Stiftstidende, 1842-08-02
Bekjendtgjørelser. For Paagribelsen af enhver af de fra Arresterne i Slotsgaarden i Aalborg undvegne Forbrydere: Erick Jensen Svamp. Simon Christensen Bolle og Jens Nielsen Harboere, udloves herved en Belønning af 10 Rbd.
Aalborg Stiftstidende, 1842-08-02
By- og Herredsfogedcontoiret i Sæby den 30te Juli 1832. Heiberg. Dampskibet ris'ses.
Aalborg Stiftstidende, 1842-08-02
foreløbige Route bliver Fra Aalborg til Kjöbenh. hver Fredag Aften Kl. 6.
Aalborg Stiftstidende, 1842-08-02
Fra Kjöbenh. til Aarhuus hver Söndag Morgen Kl. 6.
Aalborg Stiftstidende, 1842-08-02
Fra Aarhuus til Kjöbenh. hver Mandag Morgen Kl. 6.
Aalborg Stiftstidende, 1842-08-02
Fra Kjöbenh. til Aalborg hver Tirsdag Aften Kl. 6. og saa fremdeles indtil en anden fast Rotte bestemmes. Passageerindskrivning skeer, foruden de sædvanlige Dage, til Afgangsdagen Kl. 5 Efterm. Gods, som fordrer Toldklarering, anmeldes til Kl. 3 Efterm. Et Grarteer for Afgangen, som skeer Kl. 6 præcise, løsnes et Skud ombord.
Aalborg Stiftstidende, 1842-08-02
Aalborg i Dampskibsbestyrelsen, den 2den August 1817. Til Bulbjergesten, der begynder Fredagen den 12te August førstkommende om Eftermiddagen Kl. 3, og continuerer med Musik og Dands til næste Dags Morgen, indbydes saavel Selskabets Medlemmer, som enhver Anden udenfor samme. Da Festens Berammelse til denne Dag er skeet for derved at høitideligholde Communallovens Udgivelse, saa venter man, at Enhver, der foler sig begeistret ved den nyttige Jndretnings Jndstiftelse, vil ved Taler og Sange forherlige Festen. Bestyrelsen.
Aalborg Stiftstidende, 1842-08-02
Onsdagen den 3die August afholdes Bal i Klubben Enighedens Sommerlocale, Billetter a 4 Mk. pro persona erholdes hos Værten.
Aalborg Stiftstidende, 1842-08-02
Præmie=Reglespil. Mandagen den 8de August, Eftermiddag Kl. 3, bliver nogle Sølvgevinster bortslaget. Loddet betales med 1 Mk. Jens Borregaard.
Aalborg Stiftstidende, 1842-08-02
En voxen Dreng, af honnette Forældre, kan paa gode Vilkaar blive antagen i Hattemagerlære hos M. Rothenborg, Hattemagermester. Appetit-Ost, til billig Priis, faaes hos Chr. Lassen. Lax, til nedsat Priis, faaes hos Chr. Lassen. Nogle Parceller paa Lindholms Mark, til Bebyggelse eller Sammenlæg med andre Eiendomme, kunne paa billige Pengevilkaar kjøbes af Forvalter Lund i Voerberggaard.
Aalborg Stiftstidende, 1842-08-02
J Gaarden Nr. 544 paa Nørregade er en stor Beboelses-Leilighed, med Staldrum, Vognskuur og Have, at faae tilleie næste Flyttetid af N. P. Wang.
Aalborg Stiftstidende, 1842-08-02
Aalborg Paquet, Capt. H. F. Petersen, afseiler sidst i denne Uge til Kjøbenhavn og medtager Passagerer og Fragtgods.
Aalborg Stiftstidende, 1842-08-02
Huset Nr. 270 i Jomfruannegade er underhaanden at faae tilkjøbs og hvorom accorderes med Procurator Møller, 100 Rbd. Sedler, Umyndiges Midler, kunne strax faaes tillaans imod anordnet Sikkerhed. Aalborg i Overformynderiet, den 28de Juli 1832. Paa Medoverformynders og egne Vegne J. Møller.
Aalborg Stiftstidende, 1842-08-02
For en Møllersvend er næstk. 1ste Novbr. Tjeneste ledig ved Duegaards Mølle pr. Hobro.
Aalborg Stiftstidende, 1842-08-02
Den Beboelse, som Værtshuusholder Ørsøes Enke beboer i Urbansgade Nr. 147, er til næste Flyttetid at erholde tilleie, hvorom kan accorderes med J. P. Boss.
Aalborg Stiftstidende, 1842-08-02
Hvor en Landeiendom, beliggende ved Landeveien til 2de Kjøbstæder, kan erholdes tilkjøbs paa favorable Pengevilkaar, og som har circa 300 Tdr. Land fri Hovedgaardstaxt, anvises fra Adressecomptoiret. Avl. Besætning og Jnventarium kan medfølge, og Alt modtages strax, eller til 1ste Novbr.
Aalborg Stiftstidende, 1842-08-02
Provsti=Rug til Sæd kan fra Dato og fremdeles erholdes paa Ripstrup hos v. Stocken.
Aalborg Stiftstidende, 1842-08-02
Et ungt Menneske ønsker Kost og Logis eller i Mangel heraf et meubleret Værelse, helst i Nærheden af Gammel-Torv. Adressecomptoiret anviser.
Aalborg Stiftstidende, 1842-08-02
Endnu modtager jeg nogle smaa Børn af begge Kjøn til Underviisning i de første Skole=Kundskaber, saavelsom i Haandarbeide m. m., for den billige Betaling af 3 Mk. maanedlig. M. C. sal. Knudsen, Formedelst anden Bestemmelse, agter Undertegnede strax at bortsælge sin iboende Gaard, beliggende paa Byens Store Gade tæt ved den nye anlagte Havn, vel indrettet til Handelsgaard, og i hvis Nærhed ingen Kjøbmand boer. Af Kjøbesummen kan blive indestaaende 3/4 Dele af Beløbet i 10 Aar og Modtagelsen kan skee strax eller til 1ste November. Nærmere Underretning erholdes hos Sælgeren. Thisted, den 26de Juli 1832. Mads Møller. Halkiær, Hovedgaard i Aars Herred, Aalborg Amt, med circa 250 Tdr. Land Ager og Eng, foruden Hede og Kjær med tilliggende Afbyggerhuse. Gods, Broer og andre Herligheder, kan underhaanden faaes tilkjøbs med Sæd og Avl, Besætning og Jnventarium, og hvorom med Eieren, som boer paa Gaarden, kan sluttes Accord og Gaarden strax tiltrædes.
Aalborg Stiftstidende, 1842-08-02
Vinter=Hvede.
Aalborg Stiftstidende, 1842-08-02
Ny engelsk Whitingtons hviide Vinter-Hvede, for hvilken Agerdyrkningsselskabet i Liverpool og Manchester har uddeelt Priismedaille, udmærket i enhver Henseende, kan i næste Maaned faaes for 3 Rbd. pr. Skjeppe eller 28 Pd. hos Chr. Beck.
Aalborg Stiftstidende, 1842-08-02
Tvende mig tilhørende, næsten nye, paa Stranden ved Lokken beliggende, Fartøier, nemlig en Skonnert, drægtig 19 Commercelæster, og en Slup, stor 14 1/2 Commercelæster, kunne begge med Tilbehør erholdes tilkjøbs paa billige Vilkaar, naar derom underhandles med Handelsmand J. C. Jensen i bemeldte Løkken. Hjørring, den 20de Juli 1842. Westerbye.
Aalborg Stiftstidende, 1842-08-02
Ved Proclama af Dags Dato, som marest muligt vil blive læst inden vedkommende Over- og Underret, ere Alle og Enhver, som maatte have noget at fordre efter afdøde Gaardmand Kield Bagesen og ligeledes afdøde Kone Johanne Pedersdatter af Jngstrup, indkaldte med 12 Ugers Varsel, at anmelde og beviisliggjøre deres Fordringer for undertegnede Skifteret, hvilket herved endvidere bekjendtgjøres. Kjær og Hvetbo Herreders Contoir i Nørre-Sundby, den 29de Juli 1832. Lange.
Aalborg Stiftstidende, 1842-08-02
Ved Proclama, som snarest muligt vil blive læst, saavel inden Aalborg Bytingsret, som den kongelige Landsoverret i Viborg, ere Alle og Enhver, som maatte have noget at fordre i Stervboet efter Enkebispinde Christine Jansen, født Cramer, indkaldte med 12 Ugers Varsel, til at anmelde og beviisliggjøre deres Krav for undertegnede Skifteforvaltere. Ligeledes ere den Afdødes Arvinger indkaldte med lovlig Varsel, for at legitimere deres Arveret og iagttage deres Tarv under Boets Behandling hvilket herved endvidere bekjendtgjøres. Skifteretten i Aalborg, den 27de Juli 1832. Wølfferdt. A. Mørch.
Aalborg Stiftstidende, 1842-08-02
Ved Proclama, som snarest muligt vil blive læst, saavel inden Aalborg Bytingsret, som den kongelige Landsoverret i Viborg, ere Alle og Enhver, som maatte have noget at fordre i Stervboet efter forhen afdøde Skatteincassator Anders Nørgaard og hans nu ligeledes afdøde Enke Johanne Henriette Møller heraf Byen, indkaldte med 12 Ugers Varsel, til at anmelde og beviisliggjøre deres Krav for undertegnede Skifteforvaltere. Ligeledes ere de Afdødes Arvinger indkaldte med lovligt Varsel, for at legitimere deres Arveret og iagttage deres Tarv under Boets Behandling; hvilket herved endvidere bekjendtgjøres. Skifteretten i Aalborg, den 27de Juli 1832. A. Mørch. Wolfferdt.
Aalborg Stiftstidende, 1842-08-02
Creditorerne i Stervboet efter afdøde Jomfru Cathrine Gay heraf Staden, indkaldes herved med 12 Ugers Varsel til, i Overeensstemmelse med Placaten af 26de October 1792, at anmelde og beviisliggjøre deres formeentlige Fordringer for undertegnede Skifteforvaltere. Ligeledes indkaldes med lovligt Varsel den Afdødes Arvinger for at legitimere og paasee deres Arveret. Skifteretten i Aalborg, den 27de Juli 1842. A. Mørch. Wolfferdt.
Aalborg Stiftstidende, 1842-08-02
J April Maaned d. A. er af Sæby Fiskere, 1/4 Miil tilsos, sydost for Byen, opfisket et Anker af Længde 3 Alen, med Bøie og circa 6 Favne Toug. Eieren til forbemeldte Anker, der er henlagt paa Havnepladsen heri Byen, indkaldes herved med 2 Maaneders Varsel til for mig at anmelde og beviisliggjøre sin Eiendomsret. Byfogedcomptoiret i Sæby, den 30te Juli 1842. Heiberg.
Aalborg Stiftstidende, 1842-08-02
Alle og Enhver, som maatte have Noget at fordre i Stervboet efter Aftægtsenke Else Pedersdatter af Østergaard i Moustrup i Moesberg Sogn, og forhen afdøde Mand Skolelærer Lars Jensen af Dvergetved, indkaldes herved med 12 Ugers Varsel til for undertegnede Skifteforvalter at anmelde og beviisliggjøre deres Krav. Ligesaa indkaldes med lovligt Varsel de Afdødes Arvinger for at legitimere deres Arveret og iagttage deres Tarv under Boets Behandling. Horns Herreds-Comptoir i Frederikshavn, den 31te Juli 1842. Romer.
Aalborg Stiftstidende, 1842-08-02
Det Pigen Ane Cathrine Krogsgaard tilhørende Sted, Nr. 366 Litra h i Svingelensgade heri Byen, bliver, efter Vedkommendes Begjæring, stillet til absolut Salg, ved een Auction, der afholdes i selve Stedet Mandagen den 15de August næstk., Formiddag Kl. 11. Conditionerne for Salget henligge til Eftersyn hos Procurator Davidsen. Aalborg, den 1ste August 1842. A. Mørch.
Aalborg Stiftstidende, 1842-08-02
Fredagen den 12te August næstkommende bliver, ifølge Vedkommendes Begjæring, afholdt Auction paa Stranden ved Ladepladsen Lønstrup over den Takkelage, det Jnventarium, Vrag m.v., som er bjerget fra den sammesteds forliste svenske Skonnert Enigheten, bestaaende blandt andet af 3 Ankere, en Ankerkjetting, 65 a 70 Favne lang, et kappet Ankertoug, et Kabbeltoug, 2 Pertliner, staaende og løbende Redskaber, som ukappet er bjerget, 21 Stkr. Seil, nogle Bolter, Spigger og andet Jern, samt Vrag, 2 Skibsbaade m.v. Auctionen, hvortil Lysthavende indbydes, vil blive begyndt bemeldte Dags Formiddag Kl. 8. Hjørring, den 30te Juli 1842. Koefoed.
Aalborg Stiftstidende, 1842-08-03
Aalborg. Giftstidende og Adresse-Avis. Aar 1842. No 154.
Aalborg Stiftstidende, 1842-08-03
Onsdagen den 3die August. Denne Avis, som udgives af Jens Chr. Borch & Julie Ree og redigeres af Bernhard Ree, udgaaer 5 Gange ugentlig og kan bestilles paa alle kongelige Postcontoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1842-08-03
Fædrelandet. Kjøbenhavn, den 2den August. Efter Bestemmelsen er Hs. Majestæt Fredagen den 29de Julii ankommen til Wyck. Da der sædvanligen bruges 18 Badedage, vil Opholdet her rimeligviis vare 2 til 3 Uger, og Hs. Majestæt vil saaledes henimod Slutningen af indeværende Maaned ankomme til Pløn, hvorhen Hs. M. Dronningen forventes til samme Tid at ville begive sig. Hs. Majestæts Sundhed lader i ingen Henseende Noget tilbage at ønske, og Opholdet paa Føhr er ingenlunde nogen nødvendig Cuur Allerhøistsamme underkaster sig, men meer at ansee som en (Dag.) Recreation paa Reisen.
Aalborg Stiftstidende, 1842-08-03
Theatereductionen er nu endelig, efter Finantsernes Samtykke, bleven approberet og er i det Væsentlige ganske saaledes som her i Bladet er bleven omtalt, paa nogle Forandringer nær. Saaledes ville Dhrr. Kirchheiner og Seemann ikke erholde deres Afsked, eftersom de formeent, ligen kunne bruges i enkelte Røller. Derimod er Balletmester Bournonville bleven udnævnt til Jnstructeur for den mimiske Deel af Operaen med forhøiet Gage. Jfr. Ryge forlader ikke Theatret; hun skal virkelig have søgt sin Afsked men Theaterdirectionen har formaaet hende at blive med en betydelig forhøiet Gage. Hvad Theattet selv angaaer da underkastes dette i denne Tid en Forandring, idet et Gibsloft trædet istedetfor det papirbetrukne, for at frembringe en bedre Resonnants, og udenpaa Logerne betegnes ved Nummere det Antal Personer, som de kunne rumme, for at sætte en Skranke for den skammelige Jndproppen i Hokerlogerne. Til næste Foraar er derimod paatænkt en radical Forandring af Tilskuerpladsen, der skal indrettes efter Prof. Heibergs i Fædrelandet anførte Plan, nemlig amphitheatralsk med Parterret nærmest Orchesteret, og med Jernstænger istedetfor de massive Logegittre.
Aalborg Stiftstidende, 1842-08-03
For 2 Aar siden bestilte Sorø Akademie hos den duelige Billedhugger Matthiæ i Rom en Buste af Academiets udødelige Velgjører, Baron Ludvig Holberg, hvilken efter Thorwaldsens Arbeide skulde udføres i carrarisk Marmor. Matthiæls Arbeide, der vil blive en sand Prydelse for Academiet, er nu fuldført og kan ventes hjemsendt med Fregatten "Theris."(Dag.)¬
Aalborg Stiftstidende, 1842-08-03
- Ved Comptoiret for Reisende paa Kjøbenhavns Politikammer er i Juli 1842 ervederet til Afreise 3,693 Jndivider, i samme Tidsrum ifjor 3,379, altsaa forøget med 314. - De anmeldte Ankomnes Antal er iaar 2,153 Jndivider, ifjor 1997, altsaa 156 flere iaar. (Dag.)– J et af de sidste Smaahuse i store Kongensgade havde i lang Tid paa et Bagrærelse boet en gammel Mand, der, som det lod, skaffede sig sit Brød deels ved at tigge, deels ved at samle Klude. Hans Leie var meget usselt; han havde intet Sengested og laae blot paa en gammel Dyne med et Tæppe over sig. For kort Tid siden blev han heftig syg og døde efter nogle Dages Forløb. Verten lod hans usle Huusgeraad og Dynen bringe ned i Gaarden, og da den sidste var i en saa slet Forfatning, at den næsten syntes ubrugelig, blev den skjænket til en fattig Kone. Hvor forundret blev hun da ikke, da hun, ved at sprække Dynen op for at tage Fylden ud, fandt et temmelig betydeligt Antal Rigsbankdalersedler og flere kongl. Obligationer til et ikke ringe Beløb, hvilke næsten vare gaaede itu af Fugtighed, og som syntes længe at have ligget i Dynen. Pengene og Obligationerne ere nu overgivne til Skifteretten, og de tilfalde naturligviis en Søn, som den gamle Mand har efterladt sig.
Aalborg Stiftstidende, 1842-08-03
Ordensdecoration. Under 19de f. M. har H. M. Kongen af Sverrig og Norge endvidere udnævnt Professor, Regimentschirurg, Ridder af Dannebrog og Nordstjernen, Ludvig Levin Jacobsen, til Commandeur af Vaafordenen.
Aalborg Stiftstidende, 1842-08-03
Roeskilde Stænder. J Anledning af Hvidts Forslag om Revision af Trykkefrihedsanordningen blev med 52 St. imod 8 besluttet Nedsættelsen af en Committee, bestaaende, af Hvidt, David, Larsen, Ussing og Mynster.
Aalborg Stiftstidende, 1842-08-03
Private Andragender. Ved Agent Bruun. Andr. fra Kbm. Buchwald i Viborg angaaende Brevposttartens Nedsættelse. – J Discussionen om Forslaget om almindelig Værnepligt blev af Provst Plesner yttret Følgende: "Siden der er forlangt Kugleafstemning, formener ogsaa jeg at burde reise mig for at være min Stemme bekjendt; thi jeg troer, at en geistlig Mands Stemme her ikke er uden Vægt, eftersom Geistligheden netop hører til de Klasser, hvis Sønner hidtil have været undtagne fra Værnepligten. Men, ligesom den geistlige Mand maa ønske sig Deel i alle en Statsborgers Rettigheder, saaledes bor han ogsaa være villig til at deele alle en saadans Forpligtelser. Jovrigt er der neppe nogen Stand, paa hvilken Byrden af den almindelige Værnepligt vil falde tungere, end paa Geistligheden; men desuagtet stemmer jeg for Nedsættelsen af en Committee." Af Lehmanns Yttringer hidsætte vi Følgende: "Af en æret foregaaende Taler er der blevet hentydet til den Tanke, at Jndførelsen af almindelig Værnepligt kunde træde hæmmende i Veien for en friere Udvikling af vore sociale Forhold. Saafremt dette var Tilfældet, maatte jeg vistnok stemme mod Forslaget, men jeg kan paa ingen Maade deele denne Anskuelse. Jeg formener tvertimod, at der til alle Tider og i alle Stater har været en indre Sammenhæng imellem Væbningsvæsenet og Folkefriheden, og jeg skal, uden at gaae dybere ind derpaa, blot tillade mig at henvege til, at det var en Værnepligtslov, der dannede Grundlaget for de saa meget roste, og medrette saa meget roste, Foranstaltninger, som imod Slutningen af forrige Aarhundrede atter grundede Bondefriheden her i Landet. Man har derhos yttret Frygt for, at den almindelige Værnepligt med Jernhaand vilde gribe ind i de sociale Forhold, og, om dette her end kun er blevet løseligt berørt, er det dog maaskee væsentlig en saadan Fremstilling, som vækker Betænkeligheder imod Forslaget. Jeg troer imidlertid, at det er urigtigt, ved Bedømmelsen, af dette Forhold, at tage for meget Hensyn til det nuværende Militairvæsen, hvori der vistnok er indblandet Meget, som ikke staaer i Forbindelse med Kaldet at værne om Fædrelandet. Jndtil for ganske kort siden have vi seet vore Krigere fungere som Toldbetjente paa Kjøbenhavns Volde, og fremdeles ville vi kunne see dem brugte som Toldbetjente eller til at paradere ved Hoffets Fester; jeg tilstaaer, at naar jeg er begeistret for almindelig Folkevæbning, saa er det ikke dette Billede, der for mig har været synderlig tiltrækkende. Men jeg troer at man bør erkjende, at der nu fremtræder en Stræben efter at udsøndre fra Militairvæsenet, hvad der ikke vedkommer selve dettes Hovedopgave, og jeg troer, at Formaalet for denne Stræben vilde i endnu høiere Grad blive opnaaet, naar Værnepligten er bleven almindelig, fordi da tillige den hele Militairorganisation vil være at underkaste en væsentlig Modification. Ved Slutningen af Discussionen blev med 43 Stemmer imod 23 besluttet Nedsættelsen af en Committee, bestaaende af Bang, Rosenørn-Lehn, Grev Ahlefeldt, Lehmann og Estrup.